Πληροφορίες: Δημήτρης Λογαράς

 **Αθήνα: 14.05.2018**

**Αρ. Πρωτ. 765**

**ΠΡΟΣ: - κ. Π. Κολοκοτσά, Δήμαρχο Ζακύνθου**

**ΚΟΙΝ: -κ. Γ. Παπαχατζή, Πρόεδρο Πανελλήνιου Συλλόγου Εργαζομένων στα ΚΔΑΠ των**

 **ΟΤΑ**

 **-ΕΕΤΑΑ Α.Ε.**

**ΘΕΜΑ****: «Η Ε.Σ.Α.μεΑ. ζητά την άμεση αντιμετώπιση της υπο-στελέχωσης του ΚΔΑΠ ΜΕΑ του Δήμου Ζακύνθου »**

***Κύριε Δήμαρχε,***

Σε συνέχεια της υπ. αριθ. πρωτ. 335/10.05.2019 επιστολής του Πανελληνίου Συλλόγου Εργαζομένων στα ΚΔΑΠ των ΟΤΑ προς εσάς, η Εθνική Συνομοσπονδία Ατόμων με Αναπηρία (Ε.Σ.Α.μεΑ.) εκφράζει την έντονη δυσαρέσκειά της για την υποστελέχωση του ΚΔΑΠ - ΜΕΑ του Δήμου Ζακύνθου, η οποία, όπως υποστηρίζουν οι ίδιοι οι εργαζόμενοι στη Δομή, θέτει σε κίνδυνο τους εξυπηρετούμενους καθώς οι παρεχόμενες υπηρεσίες σε αυτούς είναι ελλιπείς και ανεπαρκείς. Ως εκ τούτου, ζητάμε και εμείς με τη σειρά μας να επιληφθείτε άμεσα του θέματος προκειμένου να αποκατασταθεί η νόμιμη αναλογία προσωπικού/παιδιών στη βάση όλων όσων ορίζει το Άρθρο 7 της Υ.Α. υπ’ αριθ. Π2β/Γ.Π.οικ.14957 (ΦΕΚ 1397 Β - 2001).

Η Ε.Σ.Α.μεΑ. και σύσσωμο το αναπηρικό κίνημα έχουν εργαστεί σκληρά για τη δημιουργία του θεσμού των ΚΔΑΠ-ΜΕΑ, τη συνέχιση της απρόσκοπτης λειτουργίας του καθ’ όλη τη διάρκεια της οικονομικής κρίσης και την αναβάθμιση των παρεχόμενων υπηρεσιών του. Οι Δήμοι της χώρας πρέπει να βρίσκονται δίπλα σε αυτή την προσπάθεια, αποδεικνύοντας εμπράκτως το ενδιαφέρον τους για τα άτομα με αναπηρία, χρόνιες παθήσεις και τις οικογένειές τους.

Αναμένοντας τις δικές σας ενέργειες.

**Με εκτίμηση**

**Ο Α’ Αντιπρόεδρος**

 **Θ. Κλεισιώτης Ο Γεν. Γραμματέας**

 **Ι. Λυμβαίος**